**การพัฒนารูปแบบการจัดการศพผู้ติดเชื้อCovid-19**

**แบบบูรณาการร่วมกับภาคีเครือข่ายอำเภอน้ำยืน จังหวัดอุบลราชธานี**

ชื่อเจ้าของผลงาน จิรัชยา ลาภมูล ,สาวิตรี โสภากุลศิริ และ อภิเดช สาระเสน

ชื่อผู้นำเสนอผลงาน จิรัชยา ลาภมูล

สถานที่ติดต่อกลับ โรงพยาบาลน้ำยืน จังหวัดอุบลราชธานี โทรศัพท์ 081-7909118

**บทคัดย่อ**

จากสถานการณ์การแพร่ระบาดของCovid-19 ที่แพร่ระบาดอย่างรวดเร็วและระบาดแบบวงกว้าง

อำเภอน้ำยืนพบผู้ติดเชื้อมีแนวโน้มเพิ่มมากขึ้นในทุกกลุ่มโรค โรงพยาบาลจึงได้ขยายการให้บริการเพื่อ

รองรับจำนวนผู้ป่วยที่มีแนวโน้มเพิ่มขึ้น โดยการเปิดCohort Ward 2 wardและเปิดโรงพยาบาลสนาม 1 แห่ง

ปี 2564 ผู้ป่วยCovid-19 เข้านอนรักษาตัว จำนวน 340 ราย ปี2565( ต.ค.64-พ.ค.65) จำนวน 1,141 ราย

และพบแนวโน้มการเสียชีวิตเพิ่มขึ้นโดยเฉพาะในกลุ่ม 608 ปี 2564 เสียชีวิต 4 ราย รูปแบบการจัดการศพ

ผู้ติดเชื้อบริการเดิมทุกโรงพยาบาลต้องนำส่งศพไปจัดการฌาปนกิจที่จังหวัดอุบลราชธานีตามมาตรฐาน แต่

เนื่องจากพบการเสียชีวิตของผู้ติดเชื้อมีแนวโน้มเพิ่มมากขึ้นทั้งจังหวัดและเตาเผาศพใช้งานหนักทำให้ชำรุด

ไม่เพียงพอในการเผาศพ ทางสสจ.มีนโยบายให้ทุกพื้นที่รับผิดชอบในการจัดการศพเอง ซึ่งทีมพบว่ายังไม่มี

รูปแบบในการบริหารจัดการทั้งด้านสถานที่ งบประมาณ ผู้รับผิดชอบและองค์ความรู้ในการบริหารจัดการ

ทีมจึงร่วมกันพัฒนารูปแบบการจัดการศพผู้ติดเชื้อCovid-19แบบบูรณาการร่วมกับภาคีเครือข่ายอำเภอน้ำยืน จังหวัดอุบลราชธานีเพื่อป้องกันการแพร่กระจายเชื้อและความปลอดภัยของผู้ที่เกี่ยวข้อง การศึกษานี้เป็น

การศึกษาเชิงปฏิบัติการ มีวัตถุประสงค์เพื่อพัฒนารูปแบบบริการการจัดการศพผู้ติดเชื้อCovid-19

แบบบูรณาการร่วมกับภาคีเครือข่ายอำเภอน้ำยืน จังหวัดอุบลราชธานีและเพื่อเพื่อศึกษาผลของการพัฒนารูปแบบ กลุ่มตัวอย่างเป็นศพผู้ติดเชื้อCovid-19 จำนวน 13 ราย ระยะเวลาศึกษาตั้งแต่1 ตุลาคม 2564 ถึง 31 พฤษภาคม 2565 และทีมผู้ดำเนินงานที่เกี่ยวข้องจำนวน 30 คน เครื่องมือที่ใช้ ได้แก่ ทะเบียนการเสียชีวิตของผู้ติดเชื้อCovid-19และ HI Program วิเคราะห์ข้อมูลโดยใช้สถิติร้อยละ การศึกษานี้ใช้วงล้อPAOR

หลังจากการใช้รูปแบบบริการที่พัฒนาขึ้น พบว่ามีการแต่งตั้งคณะกรรมการขับเคลื่อน CFS ระดับอำเภอ

มีนายอำเภอเป็นประธานและคณะกรรมการเป็นตัวแทนทั้ง 4 ฝ่าย ได้แก่ 1) ทีมสาธารณสุข 2)ทีมอปท.

3)ทีมสำนักงานพระพุทธศาสนา 4)ภาคเอกชน มีแนวทางในการการประสานงานทั้งเครือข่ายระดับอำเภอและระดับจังหวัด มีแนวทางปฏิบัติการจัดการศพตามมาตรการ CFS , DMHTA ทีมจัดการศพและทีมยกเคลื่อนย้ายไปการฌาปนกิจได้รับการอบรมเชิงปฏิบัติการขั้นตอนการจัดการศพ เพื่อป้องกันการแพร่กระจายเชื้อ 100% และทีมจังหวัดเป็นพี่เลี้ยงให้คำปรึกษา ผลการศึกษาพบว่าให้บริการจัดการศพจำนวน 13 ราย พบอุบัติการณ์ติดเชื้อCovid-19 ของทีมงานที่เกี่ยวข้อง ร้อยละ 0 ทีมมีความพึงพอใจเพิ่มขึ้นร้อยละ 96 และชุมชนให้ความร่วมมือมากขึ้นจากการเข้าร่วมโครงการจำนวน 3 วัด เพิ่มเป็น 15 วัด (ครอบคลุมทั้ง 7 ตำบล )

จากผลการศึกษาดังกล่าว พบปัจจัยสำคัญแห่งความสำเร็จซึ่งเกิดจากความร่วมมือของภาคีเครือข่ายระหว่างภาครัฐและเอกชนร่วมกับการให้ข้อมูลที่ถูกต้องแก่ชุมชนก่อให้เกิดความร่วมมือที่ดีตามมา

กรมควบคุมโรค. แนวทางการจัดการศพติดเชื้อหรือสงสัยติดเชื้อไวรัสโคโรนา 2019 (COVID-19) ; 2564

กองบริหารการสาธารณสุข สำนักงานปลัดกระทรวงสาธารณสุข. แนวทางการจัดการศพติดเชื้อหรือสงสัยติดเชื้อไวรัสโคโรนา2019 (Covid-19) ฉบับปรับปรุงใหม่ ; 2564